Príloha č. 7

VSTUPNÝ INFORMAČNÝ SEMINÁR
PRE 
PREDSEDOV A RIADITEĽOV ÚRADOV 
SAMOSPRÁVNYCH KRAJOV

Organizátori:
Ministerstvo vnútra SR
Úrad vlády SR 
Ministerstvá financií, práce, sociálnych vecí a rodiny, školstva, životného prostredia, dopravy, pôšt a telekomunikácií, výstavby a regionálneho rozvoja, zahraničných vecí, kultúry, zdravotníctva, hospodárstva SR 
Inštitút pre verejnú správu
Úvod
Koncepcia vzdelávania vo verejnej správe, schválená vládou SR v auguste 2000 stanovila cieľ zabezpečiť prípravu ľudských zdrojov vo verejnej správe na riešenie náročných úloh decentralizovanej, modernej verejnej správy v SR, a úloh súvisiacich  s prípravou SR na vstup do Európskej únie. 
Požiadavky na vzdelávanie zvolených predstaviteľov a zamestnancov samosprávnych krajov boli premietnuté aj do zákona č. 302/2001 Z. z. o samospráve vyšších územných celkov (zákon o samosprávnych krajoch), konkrétne do úlohy: “ Štátne orgány a samosprávny kraj utvárajú podmienky na ďalšie vzdelávanie predsedov, poslancov zastupiteľstva a zamestnancov samosprávneho kraja.”(ustanovenie § 7 ods. 5). 
Na základe toho  a uznesenia vlády SR č. 1073 zo 7. novembra 2001, (ktorým vláda  schválila “Harmonogram zabezpečenia úloh súvisiacich so zriadením samosprávnych krajov, budovaním úradov samosprávnych krajov a prechodom pôsobností z orgánov štátnej správy na obce a vyššie územné celky”) ministerstvo vnútra pripravilo vstupný informačný seminár pre predsedov a riaditeľov úradov samosprávnych krajov. 
Cieľ vstupného informačného seminára 
prispieť k vytváraniu podmienok na činnosť predsedov a riaditeľov úradov samosprávnych krajov na začiatku prvého volebného obdobia tým, že im umožní získať  relevantné informácie a vytvorí priestor na diskusiu,  najmä o: 
•	súčasnom stave a zámeroch ďalšieho postupu realizácie reformy verejnej správy a prístupového procesu SR do EÚ,
•	predstavách spolupráce príslušných ministerstiev so samosprávnymi krajmi pri zabezpečovaní úloh vyplývajúcich zo všeobecne záväzných právnych predpisov upravujúcich činnosť samosprávnych krajov.
Obsah seminára:  
•	Koordinácia úloh spojených s prípravou a realizáciou reformy verejnej správy a spolupráca MV SR so samosprávnymi krajmi pri zabezpečovaní preneseného výkonu štátnej správy najmä v oblastiach
•	voľby do orgánov samosprávnych krajov
•	archívnictvo a správa registratúry v činnosti samosprávneho kraja
•	používanie symbolov samosprávnych krajov
•	civilná ochrana
•	Uplatňovanie zákonov upravujúcich hospodárenie samosprávneho kraja
•	zákon o rozpočtových pravidlách
•	metodika zostavovania rozpočtov samosprávnych krajov
•	zákon o majetku vyšších územných celkov
•	Spolupráca ministerstva hospodárstva SR so samosprávnymi krajmi pri zabezpečovaní preneseného výkonu štátnej správy a uplatňovaní príslušných všeobecne záväzných právnych predpisov
•	Prechod pôsobnosti zo štátnej správy na samosprávne kraje v oblastiach
•	cestná infraštruktúra
•	cestná doprava
•	Odovzdanie pôsobnosti v oblasti sociálnej pomoci z orgánov miestnej štátnej správy na orgány samosprávnych krajov a obcí a predpoklad realizácie ďalších krokov reformy verejnej správy v tejto oblasti
•	Prechod pôsobností zo štátnej správy na územnú samosprávu v oblastiach
•	územné plánovanie a stavebný poriadok
•	ochrana prírody a krajiny
•	ochrana vôd
•	Spolupráca MZ SR so samosprávnymi krajmi pri zabezpečovaní preneseného výkonu štátnej správy a uplatňovaní príslušných všeobecne záväzných právnych predpisov
•	Predvstupové nástroje pomoci a praktické aspekty projektového zabezpečenia
•	Príspevok programu PHARE k decentralizácii verejnej správy v Slovenskej republike 
•	Európska integrácia a regionálna spolupráca
•	Spolupráca MK SR so samosprávnymi krajmi pri zabezpečovaní preneseného výkonu štátnej správy a uplatňovaní príslušných všeobecne záväzných právnych predpisov
•	Spolupráca MVRR SR so samosprávnymi krajmi v oblastiach
•	Aktuálne otázky bytovej politiky a podpory rozvoja bývania na úrovni štátu a regiónov
•	uplatňovanie zákona o podpore regionálneho rozvoja a základné dokumenty regionálneho rozvoja
•	Zriaďovanie, zrušovanie a hospodárske riadenie škôl v pôsobnosti samosprávneho kraja
Lektorské zabezpečenie: vedúci funkcionári príslušných ministerstiev a predvstupový poradca EÚ 
Metódy seminára: najmä prednáška spojená s diskusiou.
Miesto a termín konania: Sekcia verejnej správy Ministerstva vnútra SR , 31.januára            a 1. februára 2002
Finančné zabezpečenie:    
•	z rozpočtu MV SR úhrada výdavkov  na organizačné zabezpečenie seminára 
•	z rozpočtov samosprávnych krajov úhrada výdavkov na cestovné a ubytovanie účastníkov seminára. 
P R O J E K T
vstupnej odbornej prípravy novozvolených primátorov miest                       a  starostov obcí 

ÚVOD
V nadväznosti na komunálne voľby konané v dňoch 6. a 7. decembra 2002 novozvolení primátori miest a starostovia obcí pri výkone svojich funkcií vstupujú do celého spektra  právnych vzťahoch, z ktorých im  vyplývajú práva a povinnosti. Poznanie všeobecne záväzných právnych predpisov a  ich správne uplatňovanie v praxi umožní prijímať kvalifikované rozhodnutia a voliť optimálne postupy pri výkone funkcií týchto volených predstaviteľov samosprávy. 
ORGANIZAČNÁ FORMA: Školenie                   
CIEĽ VZDELÁVACEJ AKTIVITY
Prispieť ku kvalifikovanému výkonu funkcií primátorov miest a starostov obcí na začiatku volebného obdobia tým, že umožní účastníkom získať relevantné informácie  a vytvorí priestor na diskusiu najmä o: 
•	aplikácii všeobecne záväzných právnych predpisoch upravujúcich pôsobnosť a činnosť mesta a obce, vrátane financovania,  
•	predstavách spolupráce príslušných ministerstiev s obcami a mestami pri zabezpečovaní úloh preneseného výkonu štátnej správy,
•	realizácii decentralizácie a modernizácie verejnej správy a integračnom procese SR do EÚ, 
•	medziobecnej spolupráci,
•	základoch manažmentu, etikety a komunikácie s občanmi. 
CIEĽOVÁ  SKUPINA 
Novozvolení, prípadne aj opätovne zvolení  primátori miest a starostovia obcí. 
POUŽITÉ METÓDY 
-	prednáška spojená s diskusiou
-	metóda riešenia problémov z praxe
-	metóda hrania rolí.
CELKOVÝ ROZSAH  VZDELÁVACEJ AKTIVITY: 18 hodín - 2 pracovné dní
MIESTO KONANIA
•	Inštitút pre verejnú správu, Ul. M. Schneidera-Trnavského 1/a, 844 10 Bratislava
•	V prípade záujmu možnosť realizácie vo : 
•	Vzdelávacom stredisku IVS, Robotnícka 6, 974 01 Banská Bystrica
•	Vzdelávacom stredisku IVS, Cesta pod Hradovou 13/A, 040 01 Košice
TERMÍN KONANIA: Február až apríl 2003
OBSAH VZDELÁVACEJ AKTIVITY
•	Zákon o obecnom zriadení a vzťahy miestnej samosprávy k orgánom miestnej štátnej správy
•	Zákon o prechode niektorých pôsobností z orgánov štátnej správy na obce a na vyššie územné celky
•	Decentralizácia a modernizácia verejnej správy. Úlohy ministerstiev pri odovzdávaní kompetencií a zabezpečovaní úloh preneseného výkonu štátnej správy
•	Zriaďovanie spoločných obecných úradov
•	Financovanie miestnej samosprávy, rozpočet obcí
•	Základy manažmentu, komunikácie, etikety a protokolu
•	Medziobecná spolupráca
•	Základy európskej integrácie – proces rozširovania. Podmienky a význam vstupu SR do EÚ
•	Právny a inštitucionálny rámec cezhraničnej spolupráce na Slovensku
•	Zákon o verejnej službe
LEKTORSKÉ ZABEZPEČENIE VZDELÁVACEJ AKTIVITY
Odborná príprava bude zabezpečená skúsenými externými lektormi Inštitútu pre verejnú správu z Ministerstva vnútra SR, Ministerstva financií SR, Ministerstva práce, sociálnych vecí a rodiny SR a predstaviteľmi samosprávnych orgánov s dlhoročnými praktickými skúsenosťami. 
MATERIÁLNO-TECHNICKÉ ZABEZPEČENIE VZDELÁVACEJ AKTIVITY
Inštitút pre verejnú správu ako vzdelávacie zariadenie s celoslovenskou pôsobnosťou disponuje potrebným materiálno-technickým vybavením pre vzdelávanie a poskytuje komplexné služby. Inštitút má vlastnú budovu s 9 učebňami s kapacitou 300 miest, z toho 3 učebňami na vedenie seminárov s kapacitou 50 miest. Učebné priestory sú vybavené potrebnou didaktickou technikou - spätné projektory, magnetofóny, TV prijímače, videorekordéry, videokamery, magnetické tabule a flipcharty. Jedna učebňa  s kapacitou 36 miest je vybavená zariadením na simultánne tlmočenie v troch jazykoch. 
V priestoroch inštitútu je pre poslucháčov k dispozícii 157 ubytovacích miest v dvoj a trojlôžkových  izbách  s  príslušenstvom,  stravovacie zariadenie pre 450 stravníkov s celodennou stravou a bufet. Na prízemí inštitútu je  miestnosť pre lektorov a posilňovňa. V letných mesiacoch je možnosť hrania tenisu na tenisovom dvorci.
Inštitút mimo svojho sídla v Bratislave má zriadené tri vzdelávacie strediská. Vzdelávacie stredisko na Duchonke sa nachádza vo vlastnom objekte. Má k dispozícii 2 klasické učebne a 1 jazykovú učebňu, ktoré sú vybavené potrebnými učebnými pomôckami a didaktickou technikou. Stredisko poskytuje ubytovanie pre 40 účastníkov a celodenné stravovanie.
Vzdelávacie strediská v Banskej Bystrici a Košiciach sa nachádzajú v prenajatých priestoroch s možnosťou ubytovania a stravovania. Majú po 2 učebne, každá s kapacitou 40 miest, vybavené učebnými pomôckami a didaktickou technikou. V prípade potreby je možné zabezpečiť aj prednáškovú sálu s kapacitou cca 120 miest. 
Prevádzku stredísk, resp. realizáciu vzdelávacích aktivít zabezpečujú vysokoškolsky vzdelaní koncepční pracovníci inštitútu prostredníctvom stálych externých lektorov v príslušnom regióne. 
FINANČNÉ ZABEZPEČENIE VZDELÁVACEJ AKTIVITY
- z rozpočtu MV SR úhrada výdavkov na vypracovanie projektu, 
- z rozpočtov vysielajúcich miest a obcí úhrada účastníckeho poplatku.